El País Valencià vol frenar les exaltacions franquistes al carrer amb una llei pionera\nLa normalització de la simbologia feixista al carrer va lligada, segons els especialistes, a l'auge electoral que té Vox a partir del 2018\nPepa Ferrer 03/06/2021 - 15.29 Actualitzat 03/06/2021 - 17.18\nLes marxes, manifestacions o actes d'exaltació franquista a llocs públics s'han fet més freqüents al País Valencià d'un temps ençà. El govern valencià té una llei pròpia que sanciona aquest tipus d'actituds. És una llei pionera que no es pot aplicar si la policia no n'identifica els participants.\nBenimaclet no és qualsevol barri de València. Benimaclet té una vida associativa i cultural viva, potent, vinculada als moviments d'esquerres. Benimaclet és sinònim d'assemblea, veïnatge, reivindicació. És el barri de Tirant i el Moro Masclet, els seus gegants. El barri que, per Carnestoltes, proclama la independència. Té una colla de dolçainers que es diu "Estrella Roja", té dimonis i una muixeranga. És el barri on, per Sant Joan, arriba la flama del Canigó, i és també el barri on l'extrema dreta valenciana, convocada per Espanya 2000, va decidir manifestar-se el 12 d'octubre.\nVa ser una marxa amb torxes, amb banderes anticonstitucionals, amb exhibició de símbols feixistes. Una marxa a la qual els veïns van plantar cara convocant una jornada reivindicativa, traient cassoles al balcó i penjant pancartes on es podia llegir "No passaran".\nEl que va passar el 12 d'octubre a Benimaclet no era un acte qualsevol de l'extrema dreta valenciana, era, segons alguns veïns, una provocació. I era també, segons els experts en aquest tipus de moviment una constatació: l'extrema dreta ja no té complexes, se sent forta i enfortida.\nUna llei valenciana per lluitar contra l'exaltació franquista\nL'exaltació feixista és cada vegada menys clandestina, menys desacomplexada i més habitual a la vida pública. Aquesta és la conclusió a la qual ha arribat Ana López, catedràtica en Ciència Política i especialista en extrema dreta. Fins no fa molt explica que tenia controlades les dates habituals de reunió d'aquests grups -el 20N, el 23F o el 12 d'octubre-. Eren actes comptats, actes que es feien d'una manera més o menys clandestina. Ara, aquests actes ja no són ni tan comptats, son més habituals, ni tan clandestins, perquè són públics. Un fenomen que, a més, compta amb les xarxes socials com a gran aliat i instrument de propaganda i difusió que els permet arribar a sectors més joves. I un fenomen, el de l'exhibició de símbols i consignes feixistes a la via pública, al qual ha contribuït l'auge electoral de Vox.\n"Hi ha una relació clara entre l'auge electoral de Vox a partir del 2018, no ens oblidem que Vox naix d'abans, i eixe feixisme tradicional, que era marginal a l'estat espanyol, però que ara s'ha desacomplexat i s'ha enfortit", explica la politòloga.\n"A les últimes eleccions del 2019 tant generals com autonòmiques, el partit que va rebre més votants joves va ser Vox. I tota eixa escenografia d'exaltació de la bandera i dels símbols espanyolistes sense complexos estan presents a les xarxes socials de Vox, a Tic Toc, Instagram o Twitter", diu Ana López.\nUnes actituds que per Rosa Pérez, consellera de Qualitat Democràtica i Transparència del govern valencià, han existit sempre:\n"Jo crec que aquestes actituds han existit sempre, i el sentiment ha existit sempre. Però jo crec que en aquests moments estan més eufòrics, es veuen amb més impunitat i per això ixen més i tenim aquestes situacions tan lamentables en temps de democràcia i tan tristes".\nLa seua conselleria ha estat pionera. La "Llei de Memòria Democràtica i per a la Convivència" del País Valencià estableix en el seu article 40 que les administracions públiques "previndran i evitaran" la realització d'actes públics que menyspreen o humilien les víctimes del franquisme o els seus familiars. També "l'exaltació de la sublevació (sic) militar o del franquisme, l'homenatge o concessió de distincions" a aquells que van donar suport a la rebel·lió militar i la dictadura. Uns actes que estan tipificats com una sanció greu, segons la llei valenciana, i que comporten multes d'entre 2.000 i 12.000 euros.\n"La nostra llei no tipifica penalment", explica la consellera Rosa Pérez, "perquè el Dret Penal és competència de l'Estat, i això requeriria una reforma del Codi Penal, i nosaltres no tenim competència en això. Nosaltres només podem fer passos a nivell administratiu. I per tant, vam obrir un procediment administratiu en el cas de les marxes del 12 d'octubre a Benimaclet. En aquests moments hi ha expedients oberts que esperem no triguen molt a finalitzar".\nAquests expedients podrien comportar les primeres sancions per exaltació del franquisme a la via pública que s'apliquen al País Valencià. Són procediments administratius, ho remarca la consellera, perquè encara queda pendent una llei orgànica que condemne l'apologia del franquisme, segons reclama Ana López.\n"A Espanya no es condemna l'apologia del franquisme. És un conflicte jurídic entre dos drets fonamentals, la llibertat d'expressió i la llibertat d'opinió. I caldria una llei orgànica de competència estatal per tal de regular estos dos drets fonamentals. A Alemanya, per la seva trajectòria històrica, sí que hi ha un delicte específic que condemna l'exaltació del nazisme." A l'estat espanyol, continua explicant, "hi ha un avantprojecte de llei del setembre del 2020 que supera les deficiències de la Llei de Memòria de Zapatero del 2017. Però encara es queda curt. Per què? Perquè si que permet il·legalitzar les associacions que fan apologia del franquisme, com la Fundació Francisco Franco, però no regula específicament l'exaltació per eixa frontera de la llibertat d'expressió i la llibertat d'opinió, i caldria una llei orgànica."\nAra bé, amb una llei orgànica seria suficient?\n"Aquesta llei no seria suficient per acabar amb estos comportaments, especialment per les xarxes social i Internet on hi ha manuals, on hi ha xats interns on es fa apologia del nazisme", respon Ana López, "però com a mínim tindríem un mecanisme de protecció de cara a la majoria de persones perquè, afortunadament, aquesta exaltació del feixisme forma part d'una minoria de tota la societat".\nL'auge a les urnes, l'exaltació al carrer\nA les passades eleccions generals del novembre del 2019 Vox va obtenir el 18,48% dels vots al País Valencià. Set mesos abans, a les d'abril, tenia un 12,02%. En poc més de mig any va doblar el número de diputats, passant de 3 a 7, i es va convertir en la tercera força política valenciana per darrer del PSPV i del PP. Si miren una mica més enrere, el 2016, Vox era un partit residual, obtenia només un 0,23% dels vots dels valencians. En 3 anys va passar de 6.000 a més 468.000 vots.\nA 24 municipis valencians Vox va ser el partit més votat, 5 amb més de 20.000 habitants. És el cas de Carcaixent i Algemesí, ambdós a la Ribera Alta. Entre abril i novembre de 2019, Vox va passar de ser la cinquena força política, amb el 13,5% dels vots, a partit més votat amb un 24% a Carcaixent. I a Algemesí el cas va ser semblant, de quarta força política, amb 15,6%, a liderar els vots amb el 24,68%.\nSegons la politòloga Ana López, la normalització de la simbologia feixista al carrer va lligada a l'auge electoral que té Vox a partir del 2018. I Carcaixent i Algemesí no només tenen en comú aquest auge electoral.\nA Carcaixent a principis d'abril, la policia va enxampar l'autor de centenars de pintades nazis i xenòfobes. A una d'elles es podia llegir "Guillem Púdrete", en referència a Guillem Agulló, el jove antifeixista assassinat pels ultres al 1993. Acompanyat de dos menors, aquest individu es dedicava a fer pintades a cases particulars, al costat de l'institut públic i fins i tot a tocar de la caserna de la Guardia Civil. Els veïns es van organitzar en una brigada de neteja per anar-les tapant, i va ser la col·laboració ciutadana la que va fer possible identificar l'autor de les pintades. Un veí el va gravar mentre dibuixava una esvàstica justament al del costat de la caserna de la Guardia Civil. L'autor era jove, vinculat a l'extrema dreta i la Fiscalia podria demanar-li fins 4 anys de presó per delictes d'odi amb reincidència, la pena més alta en un cas així.\nA finals d'abril a Algemesí un funeral va alçar polèmica i indignació entre els veïns. El difunt era un ciclista, membre de la Falange, que havia mort quan es va empassar una abella mentre practicava aquest esport. Al funeral, on hi havia una trentena de persones, s'hi cantava el "Cara al sol" i s'hi alçava el braç fent la salutació franquista.\nAquelles imatges, gravades amb un mòbil, van córrer per les xarxes i l'alcaldessa socialista del municipi, Marta Trenzano, les va titllar de "desagradables" i d'atemptat "contra la memòria democràtica". Trenzano també va explicar que les enviaria l'Institut Valencià de Memòria Democràtica perquè s'analitzara si havien pogut ser constitutives de delicte. Va puntualitzar però que no seria fàcil identificar els assistents perquè eren imatges de mòbil poc nítides, de poca qualitat.\nQuan la Llei valenciana no arriba i no hi ha una Llei estatal\n"La nostra feina és sancionar i no deixar impunes estos fets que van contra la nostra memòria democràtica i contra la memòria de les víctimes", afirma amb rotunditat la consellera Rosa Pérez. També reclama que per poder sancionar necessiten tenir identificats els autors.\n"Nosaltres necessitem tenir-los identificats. Són molt importants les identificacions: que siguen fets concrets, que ens diguen quines persones en concret els han realitzat, perquè nosaltres puguem obrir els expedients. I en eixa línia també nosaltres vam enviar un comunicat a tots els ajuntaments valencians pensant hi ha esdeveniments al voltant del 20N, i informant que eixos actes podien vulnerar la nostra Llei de Memòria Democràtica i que per tant demanaven la col·laboració de la policia local i dels ajuntament per identificar-los".\nLa seua conselleria ha demanat i reclamant la col·laboració imprescindible de totes les administracions, de la Delegació del govern, de la policia local, nacional i autonòmica. A la policia, segons explica, se l'està formant perquè tinga clar que aquestes manifestacions feixistes no poden tenir lloc als carrers valencians i que si en tenen, la policia té el deure d'identificar els participants.\n"Se'ls identifica són infractors, igual que s'identifica a altres persones quan comès una infracció", rebla Rosa Pérez.\nSense aquesta identificació la Llei no es pot aplicar. De vegades però la tasca no és fàcil, com bé explica l'alcaldessa d'Algemesí, però és que i fins i tot es pot girar en contra.\nEl passat 18 d'octubre una trentena d'ultres del GandiBlues es van presentar a Pego, a la Marina Alta, cap al migdia. Aquell dia hi havia partit de futbol, a la vesprada, Pego CF contra CF Gandia, però van arribar hores abans. Es van passejar pel poble enganxat adhesius amb simbologia nazi i cridant consignes feixistes. Desenes de veïns i membres de col·lectius antifeixistes es van concentrar davant del camp de futbol protestant-hi. El resultat van ser una desena de detinguts, tots ells antifeixistes, als que se'ls imputaven delictes d'odi i agressió a l'autoritat. L'aplicació en este cas de la Llei de Memòria Democràtica no es va dur a terme, no es va identificar cap membre dels ultres del GandiBlues.\nLa conselleria de Memòria Democràtica té, a banda dels expedients oberts per la marxa ultra del 12 d'octubre, altres investigacions en marxa com la del grup de feixistes que va insultar a Dénia a Gabriel Rufián el passat 25 d'abril o la manifestació amb simbologia feixista que va recórrer el centre de València el passat 1 de maig. Tot i tenir mecanismes pioners, la consellera demana més polítiques de memòria històrica i una Llei orgànica per evitar fets que "no tenen garantia de no repetició".\n"Durant moltíssims anys no s'han fet polítiques de memòria (històrica), hi ha un desconeixement molt gran del que ha passat amb la història més fosca i més immediata. Per tant, eixe desconeixement ha fet que en estos moment no tinguem una garantia de no repetició. Jo crec que si des de xicotets, com passa a altres països d'Europa, ens explicaren el que ha passat a este país ara determinades actituds o determinats partits polítics amb determinades actituds, no estarien en auge".\nExtrema dreta Vox País Valencià Guillem Agulló\nEl govern valencià reclama memòria històrica i una llei orgànica per combatre les actituds feixistes


8:43 am - Sunday, 31 May 2020\nLa fallada, que es pot recórrer davant l’Audiència provincial, condemna a l’home per un delicte d’atemptat contra funcionari sanitari fent ús d’un objecte perillós en concurs ideal amb un delicte lleu de lesions, amb l’atenuant de reparació del mal, segons la sentència facilitada pel Col·legi de Metges.\nTambé li prohibeix a l’agressor acostar-se a menys de 200 metres i de comunicar-se amb la metge durant sis mesos i al pagament d’una indemnització de 385 euros per les lesions patides (trastorn d’ansietat reactiu) i de 1.632 euros per la seqüela (estrés postraumátic lleu).\nEls fets van ocórrer a les 8.50 hores del 14 de novembre de 2017 en les consultes externes de l’Hospital d’Alzira, on es va personar l’acusat i va accedir al despatx de la doctora a través del despatx contigu, malgrat que la infermera li havia dit que no podia passar.\nUna vegada dins, li va requerir a la metgessa el lliurament d’un informe que li havia demandat en dies anteriors i que necessitava per a un judici laboral que tenia aqueix mateix matí a València, però la doctora es va negar a realitzar-ho en aqueix moment i li va advertir que anava a telefonar a la Policia.\nLlavors, l’home va traure una navalla de la butxaca dels pantalons i va amenaçar a la metgessa amb ella al mateix temps que li deia que anava a fer el que fera falta per a aconseguir l’informe.\nLa metgessa li va instar a pensar sobre la seua acció i li va comunicar que estava embarassada, al que l’home va contestar: “Millor, així mate a dos”. En aqueix moment, van entrar en el despatx un auxiliar administratiu i la infermera, que van aconseguir que l’home deposara la seua actitud i isquera de la consulta.\nL’acusat va guardar la navalla i es va asseure en una cadira de la sala d’espera fins a l’arribada de la Policia, que li va detindre i es va confiscar de la navalla, d’11 centímetres, segons el relat dels fets recollit en la sentència, datada aquest dimecres.\nPer al Col·legi de Metges, aquesta sentència és “un èxit per al col·lectiu mèdic, especialment per la violència en la conducta de l’agressor i la pena imposada”, i espera que servisca com a acció dissuasiva perquè aquest tipus d’agressions no tornen a ocórrer.\nDurant l’any passat es van comptabilitzar 26 agressions a metges, un 45% més des de 2016, malgrat que s’ha reconegut com a autoritat al personal sanitari en exercici de les seues funcions en la Llei de Salut Valenciana promulgada en 2014, segons dades aportades pel Col·legi de Metges.\nPrevious articleLa compra dels terrenys per a ampliar el pàrquing de l’hospital de Xàtiva passa per Junta de Govern\nNext articleL’UJI destina 42.300 euros per a beques de menjador


El hip hop triomfa en els Premis de la Música Aragonesa - Biblioteca Caterina Figueras\nHome / música / El hip hop triomfa en els Premis de la Música Aragonesa\nEl hip hop triomfa en els Premis de la Música Aragonesa\nLa gala dels XIII Premis de la Música Aragonesa va sonar a ritme de hip-hop. Kase.O & Jazz Magnetism es va emportar els premis a millor àlbum i millor grup.\nKase.O és el nom artístic de Javier Ibarra. MC espanyol natural del barri de la Jota de Saragossa, nascut l'1 de març de l'any 1980. El seu germà va formar part de Gangsta Squad al costat de Lírico. Actualment forma part del grup Violadores del Verso amb Hate, Lírico i R de Rumba. És considerat un dels millors mc's de parla hispana.\nFa dos anys des que Kase O i els Jazz Magnetism van decidir llançar-se a la fusió del Rap & Jazz, buscaven només divertir-se però es van trobar amb la grata sorpresa que estaven sent aclamats pels seguidors tant del Rap com del Jazz, esgotant entrades setmanes abans dels concerts. A finals del 2011 aquesta experiència veu la llum en format cd, Kase O Jazz Magnetism.\nMyspace KaseO Jazz Magnetism\nVivir para contarlo / Violadores del Verso. Madrid: Boa, 2006\nGran varietat de discos de jazz\nEl hip hop triomfa en els Premis de la Música Aragonesa Reviewed by Biblioteca Caterina Figueras on 9:12 Rating: 5


A més de fer-ho pels pulmons, el nostre organisme també “respira” mitjançant una respiració més subtil que s’anomena Alè vital i que es manifesta a través de l’anomenat Impuls Respiratori Primari. Quan aquesta respiració s’expressa de manera rítmica i regular, podem dir que ens trobem davant d’una persona sana. Però si aquest ritme respiratori presenta pauses o resistències, aleshores ens trobem davant d’un bloqueig que cal alliberar, ja que pot provocar malalties o malestars, tant físics com emocionals o mentals.\nEls terapeutes craneosacrals aprenen a sentir l’alè vital i quan detecten qualsevol irregularitat acompanyen la persona en el seu procés de curació, sense interferir ni dirigir. En realitat, el paper del terapeuta és el d’afavorir l’homeostasi, és a dir, la capacitat del cos d’autoguarir-se. De fet, es considera que l’organisme té tota la informació que li cal per curar-se tot sol, especialment si no es tapen els símptomes, els quals no són altra cosa que senyals que el cos emet per tal d’avisar-nos que alguna cosa no funciona.\nLa sessió, pas a pas\n• En general, la visita la farem vestits, i estirats o asseguts en una llitera. El terapeuta ens dirà en tot moment com ens hem de posar i ens informarà de tots els seus moviments.\n• Un cop situats en la posició que se’ns hagi comentat, el més habitual és que el terapeuta s’acosti suaument i ens posi les seves mans sobre els peus. La pressió que pugui fer no serà superior als cinc grams.\n• A partir d’aquest moment, el terapeuta ens anirà posant les seves mans per les parts del cos que ho demanin. Ho farà sempre de manera molt suau, per tal de poder percebre els ritmes del cos que, en definitiva, seran els encarregats de dir-li on es troben les resistències i bloquejos.\n• La sessió acostuma a fer-se en silenci, pero en moments determinats el terapeuta pot considerar necessàri dirigir-se al client i demanar-li com es troba: “Es tracta, més que res, d’assegurar-se que es troba bé o, si més no, que no se sent desbordat pel que està vivint en aquell moment. Si fos així, podria ser necessari orientar-lo i recolzar-lo amb paraules”, ens diu Javier de Maria, osteòpata i terapeuta craneosacral del Centre Asa, a Elx (Alacant).\n• Un cop acabada la visita, podrem comentar amb el terapeuta les nostres sensacions. També és important que siguem conscients que el treball de l’organisme seguirà actiu els propers dies, ja que la craneosacral és una teràpia amb efectes profunds i duradors.\n• La durada d’una sessió pot anar dels 40 als 60 minuts. Pel que fa al preu, pot costar entre 40 i 60 €.\n• La freqüència de les sessions és variable. Els problemes més aguts poden requerir fins i tot vàries visites en una mateixa setmana, mentre que les malalties cròniques poden tractar-se de forma més espaiada. Quan el problema és emocional de vegades és el mateix pacient qui decideix quan convé tornar.\nQuins problemes pot tractar\nLa teràpia craneosacral no té contraindicacions i pot ser aplicada a qualsevol, des d’una persona gran a un nadó. També és important saber que la seva funció no és curar malalties o símptomes, sinó que el seu objectiu és facilitar que sigui el cos, amb els seus propis recursos, qui vagi retrobant-se amb la salut i el benestar. Malgrat això, l’experiència ha demostrat que aquesta teràpia pot ser de gran ajuda en persones que pateixen alguns d’aquests símptomes:\n• Problemes de l’estructura corporal i muscoloesquelètics: lordosi, cifosi, escoliosi, lumbàlgia, ciàtica, hèrnia…\n• Problemes respiratoris i/o digestius.\n• Alteracions nervioses: tics, esgotament, insomni, pinçaments espinals, paràlisi facial, hiperactivitat…\n• Trastorns de caire emocional: depressió, ansietat…\nUna bona manera d’ajudar el cos a trobar el camí de la sanació és convertir-nos en observadors de nosaltres mateixos per tal de prevenir aquells estats, actituds, aliments, hàbits… que ens provoquen malestar o ens causen patiment, ja sigui físic, emocional o mental.\nDurant les sessions de craneosacral també podem practicar qualsevol tècnica de relaxació per tal d’ajudar a que la sanació sigui més ràpida.\nTEMES RELACIONATS: Teràpia craneosacral. Quan el cos ens parla


marfanta.com: Amposta torna a obrir el menjador social infantil i n'augmenta els recursos\nAmposta torna a obrir el menjador social infantil i n'augmenta els recursos\nAMPOSTA (Montsià).- L'àrea de Serveis Socials de l'Ajuntament d'Amposta ha posat en marxa, per segon any consecutiu, el menjador social infantil ubicat al col·legi Soriano Montagut. El projecte va engegar-se l'any passat amb l'objectiu de garantir els dinars dels infants que durant el curs escolar es beneficien del servei de menjador que ofereixen els diferents centres de la ciutat. Així, durant els mesos de juliol i d'agost, el centre oferirà el dinar a 34 xiquets i xiquetes d'entre 1 i 14 anys corresponents a 16 famílies d'Amposta. El col·legi Soriano Montagut comptarà amb la col·laboració de l'Hospital Comarcal, encarregat de subministrar les diferents menjades.\nLa regidora de Sanitat i Serveis Socials de l'Ajuntament d'Amposta, Laia Subirats, ha assegurat que l'objectiu principal de la iniciativa és garantir que els xiquets que durant l'estiu no disposen de beca-menjador puguin seguir rebent els nutrients que necessiten per a desenvolupar-se correctament. Subirats ha assegurat que l'Ajuntament no podia obviar aquesta necessitat actual que esperen que en un futur pugui canviar. Enguany, el menjador ha hagut d'augmentar la seua capacitat per l'increment de la demanda i, conseqüentment els recursos que es reserven. La regidoria destinarà una partida de 6.000 euros, 2.000 euros més respecte l'any anterior. Així ho ha detallat l'alcalde d'Amposta, Manel Ferré. El projecte del menjador social infantil pretén ser un complement a l'ajuda en alimentació que les famílies ja reben a través de les tres ONG del municipi (Caritas, Creu Roja i Siloé) i que s'ofereix durant tot l'any a través dels serveis socials de la població.


Gaudir d'Amsterdam tot i el mal temps de novembre.\nDavid Miró el Dt Nov 23, 2010 2:34 am\nLa ciutat és molt diferent de les ciutats del Mediterrani ja sigui per la construcció amb les cases estretes una al costat de l’altra, els carrers que tenen canals en mig i es pot fer un creuer de 75 minuts, el transport públic i privat on es prioritza la bicicleta, fins i tot, per sobre dels vianants. A més, no parlem del que els joves més els agrada, passejar pel barri roig, fumar uns porrets en un coffee shop o pel carrer, ja que aquest novembre ens hi vam trobar la meva dona i jo. Però cal vigilar amb el temps i emportar-se un bon abric i paraigues. Per cert, recomano si es vol visitar els museus d'apropar-se a una oficina de turisme d’Amsterdam on hi venen la targeta I amsterdam que va de conya ja que et pots estalviar la mitad de valor total, ja que et permet entrar a la majoria de museus, fer un creuer pels canals, una targeta de transport públic amb llibertat d’us durant el periode concertat i descomptes en diferents establiments, restaurants, etc. La pots comprar per un, dos o tres dies.\nTambé hi ha la Holland Pass però no se quin servei ofereix. La ciutat tot i el mal temps que vam tenir val la pena, té un caràcter especial i passejar entre els canals, passant ponts de tot tipus i vigilar que no et trepitgin les bicicletes ja que sobta la quantitat que n’hi ha i la preferencia de pas. Només molesta que la borera sigui plena de bicicletes estacionades i el vianant no pugui passar i si trepitja el carrer pugui ser avisat pel “rin, rin” d’un ciclista que vol passar.\nAllò més emblemàtic de la ciutat ho pots visitar en un parell de dies però si vols visitar la part cultural ja ho tens més complicat ja que té 40 i tants museus de molt variada temàtica, des de pintura, història, cases museu d'un altre temps, gats, bosses de mà, jueus, bíblia, altres cultures del món, vaixells i ciències, etc. Això suposa un parell de dies més de visita prèvia tria de les nostres preferències.\nNosaltres no vam tenir temps de visitar altres poblacions tot i que voliem anar a Aalsmeer i veure en viu el mercat de les flors on les subhasten i envien arreu d'Europa (em feia gràcia ja que havia treballat en una Horticultura i en compravem).\nEl viatge el vaig programar tot des de casa i per interner vaig reservar vol i hotel utilitzant una d'aquestes webs conegudes per tots com edreams, booking, hoteles, etc.\nPer cert aprofiteu per provar els bagels, pa en forma de rosquilla, de diferents tipus i que es combina de forma variada. L'alimentació no és barata però les grans capitals europees no ho són majoritariament. Els esmorçars tenen un preu mínim de 8 euros per persona, amb bufet o amb un plat ja establert pel local, tipus continental, britànic, americà, etc. Hi ha molts locals a les zones més cèntriques.\nSi voles a Shiphol tens continuament trens cap a la capital per 3,7 euros el més barat, de tipus NS i segona classe. Els trens són de dos pisos, color ataronjat, molt més còmodes que els de rodalies i pot ser que entris en un Fyres, més car i directe, però perquè t'ho diu un revisor de l'andana ja que els interessa tenir poca gent esperant el tren o tenir trens poc plens (potser a causa de l'època del viatge).\nPer cert, els nostres idiomes oficials només els pots sentir en altres viatgers espanyols per tant mínim fer-te entendre una mica en anglès. Jo agraeixo que la meva dona el toca ja que si fos per mi igual acabo darrera un aparador del barri roig ensenyant cuixa.


TecnoCampus organitza diumenge noves visites guiades en una jornada que comptarà amb activitats infantils i musicals - Ajuntament de Mataró\nTecnoCampus organitza diumenge noves visites guiades en una jornada que comptarà amb activitats infantils i musicals\n3.500 persones van assistir a les portes obertes dels dies 20 i 21 de novembre\nEl parc científic i la de la innovació TecnoCampus Mataró-Maresme organitza una nova jornada de visites guiades al parc per tal que els ciutadans que ho desitgin puguin accedir i conèixer aquest nou espai de la ciutat. La jornada tindrà lloc diumenge 12 de desembre de 10 h a 13 h.\nTecnoCampus ofereix aquesta nova oportunitat de conèixer les instal·lacions del parc a causa de la gran afluència de públic a les anteriors visites guiades, que van tenir lloc els dies 20 i 21 de novembre dins les jornades de portes obertes.\nEn aquesta ocasió, per donar l’oportunitat de participar en les visites a un major nombre de gent, els grups sortiran cada mitja hora des del vestíbul de la torre TCM2.\nA més, per amenitzar la jornada s’ha programat l’activitat infantil “Ludoteca vertical” i un concert, que tindrà lloc a les 12 h, a càrrec del Jove Cor i Grup Instrumental Iluro de l’Aula de Música Masafrets.\nL’accés al TecnoCampus Mataró-Maresme en transport públic es pot fer amb les línies 1 i 2 del Mataró Bus i baixar a la parada Edifici de vidre – TecnoCampus. Si es va amb cotxe particular, l’aparcament del parc amb, accés des del carrer de Tordera, serà gratuït.\nUnes 3.500 persones van assistir a la jornada de portes obertes organitzada amb motiu del Fòrum Innova 360 el passat 20 i 21 de novembre.\nA més, des del mes d’octubre s’han programat diverses visites guiades a les quals hi han assistit més de 900 persones. El parc TecnoCampus Mataró-Maresme va ser inaugurat el passat 3 de novembre.


2n Fòrum de Talent en Enginyeria Biomèdica | CataloniaBio\nHome > Actualitat > Agenda > 2n Fòrum de Talent en Enginyeria Biomèdica\nEl segon Fòrum de Talent en Enginyeria Biomèdica que organitzen la Universitat de Barcelona, la Universitat Politècnica de Catalunya, la Universitat Pompeu Fabra i la Federació Espanyola d'Empreses de Tecnologia Mèdica (Fenin), amb la col·laboració de CataloniaBio & HealthTech, obrirà les portes el dia 14 de març a Barcelona.\nL'objectiu d'aquesta iniciativa és facilitar l'ocupació entre els estudiants i graduats en enginyeria biomèdica i les empreses de tecnologia mèdica. A la primera edició van assistir-hi més de 250 alumnes d'aquestes universitats.\nEls enginyers mèdics són actors clau en el desenvolupament i innovació del sector de la tecnologia sanitària, amb formació interdisciplinària que integra els coneixements i habilitats de l'enginyeria amb els de la medicina.\nEn breu obrirem la inscripció\nHora: de 8.30 h a 15 h\nLloc: Universitat Politècnica de Catalunya · Escola d’Enginyeria de Barcelona Est (EEBE)


TIC - Eurecat\nProductes, serveis i sistemes digitals innovadors\nDisseny, construcció i desplegament de solucions tecnològiques avançades\nLa nostra metodologia per a la implementació de solucions tecnològiques avançades preveu la consultoria de requeriments, l’anàlisi funcional, la realització de focus group per contrastar les funcionalitats, l’arquitectura de la solució i la certificació de la qualitat final.\nEurecat ofereix el seu coneixement de l’estat de l’art de les solucions tecnològiques i la seva metodologia capdavantera de desenvolupament de producte programari a través de l’ecosistema de desenvolupament BCIDES, una eina internament concebuda i dissenyada que posa el desenvolupament de codi 100% professional a l’abast de la petita i mitjana empresa.\nCompra tecnològica avançada\nGrups de treball multisectorials\nIdentifiquem nous models de negoci i necessitats tecnològiques per concretar projectes de col·laboració\nEls comitès de treball cross-sector permeten el desenvolupament de reptes tecnològics d’alt interès a partir de la detecció de noves oportunitats de negoci i de la concreció de projectes col·laboratius que augmentin la competitivitat de les empreses demandants i ofertants de solucions tecnològiques.\nConsultoria especialitzada en R+D+i\nEurecat us ajuda a identificar en què podeu innovar i a desenvolupar un pla personalitzat per a que aquesta innovació en productes o serveis es realitzi de manera ordenada, àgil i efectiva.\n– Laboratori d’avaluació\nEl centre ofereix un servei d’avaluació de tecnologies per identificar el seu encaix en les seves necessitats específiques en un entorn acotat i controlat, per anticipar i minimitzar els riscos (d’interoperabilitat, normatiu, etc) que puguin generar durant la implementació en entorns productius.\n– Intel·ligència competitiva\nLa informació és poder. Els experts d’Eurecat en vigilància tecnològica us descobreixen les tendències innovadores, nous models de negoci, noves tecnologies d’aplicació en el seu sector i casos d’èxit i us mantenen al dia de convocatòries d’ajudes que poden ser d’utilitat per orientar l’estratègia de la seva empresa. Eurecat converteix la informació en coneixement amb valor afegit jos podem acompanyar per convertir-lo en actius rendibles per al vostre negoci.\n– Tallers d’innovació\nTallers específicament dissenyats per detectar oportunitats d’innovació per l’empresa centrades en un àmbit concret: un producte o servei o un procés clau per l’empresa.\nAquests tallers poden incloure diferents dinàmiques segons les necessitats de l’empresa:\n– Tallers de creativitat, per aportar noves idees. Es poden realitzar amb personal propi de l’empresa amb l’opció de convidar algun expert en l’àmbit d’interès per fomentar encara més la creativitat i aportar elements disruptius a la dinàmica.\n– Workshops, reunions de treball dirigides amb diferents empreses (oferta-demanda, empreses d’una mateixa cadena de valor, empreses d’un projecte col·laboratiu, etc.) o diferents persones d’una mateixa empresa per a compartir visions estratègiques o formar-se en un àmbit concret (tendències tecnològiques, gestió de la innovació, etc.)\n– Focus group per validar proves de concepte: requeriments funcionals, barreres d’entrada, noves idees de negoci, aspectes més valorats pels clients, etc.\nNoves eines i suport a la digitalització\nEurecat, el soci estratègic TIC per a les empreses i l’administració pública\nEurecat desenvolupa eines TIC i solucions innovadores que contribueixen a solucionar els reptes existents a les ciutats i àrees metropolitanes extenses (Smart Regions), fent un especial èmfasi en la millora de la qualitat de vida de les persones mitjançant la gestió de les infraestructures urbanes, els serveis o l’adaptació dels negocis a les noves realitats socials Contribuint a la millora dels processos i serveis oferts per les empreses TIC, treballant en col·laboració i múltiples consorcis en projectes d’innovació tecnològica per i amb el sector TIC.\nEl marc conceptual de les Smart Cities es centra en la recerca de sistemes de creació de coneixement a partir de la captura i el processament de dades heterogènies sobre l’entorn urbà en el sentit mes ampli, com els provinents d’orígens diversos com són els sensors, els portals d’Open Data o els mitjans socials.\nL’experiència i expertesa d’Eurecat en el coneixement i tractament de materials i teixits, la situa com a un soci privilegiat per a desenvolupar projectes en l’àmbit de l’Internet de les Coses (IoT: ‘Internet of Things’).\nMés de 100 empreses i organismes públics de referència\nconfien en la nostra experiència en gestió i execució de projectes de base tecnològica per fer front als seus reptes de futur.\nNous productes, serveis i solucions tecnologies per abordar els reptes de la societat digital\nAppytest és un conjunt de serveis TIC orientats a l’assegurament de la qualitat (QA) en aplicacions mòbils. Mitjançant la plataforma Appytest, Eurecat garanteix la qualitat de les aplicacions per a smartphones a través de serveis de consultoria, testeig i monitoratge d’aplicacions mòbils, tant per a desenvolupadors i integradors, com per a empreses usuàries d’apps.\nEl centre tecnològic ofereix també serveis per certificar l’accessibilitat de les aplicacions i el compliment de requeriments de la LOPD.\nServei sota demanda de simulació d’atacs basat en tècniques de DDoS.\nEl servei Floodr, basat en cloud computing, permet a les empreses conèixer el seu nivell de seguretat simulant un atac de DDos. Floodr és una eina que ajuda a accelerar la presa de decisions per mitigar aquest tipus d’atacs en empreses de sectors estratègics com la banca, els negocis en línia, farmacèutiques o negocis de telecomunicacions.\nSuite de productes de salut i mobilitat per millorar l’atenció i la gestió de la salut en pacients crònics.\nCronicSuite és una solució de mobilitat integrada que ofereix una suite de productes de salut dirigits a pacients crònics i que permet la monitorització de l’activitat física, la prescripció i control de l’adherència farmacològica o el control de la pressió sanguínia. Es tracta d’una solució creada sobre tecnologies estàndards i obertes que s’integra fàcilment en els sistemes d’informació propis tant dels centres de salut, com els pacients.


Just abans de finalitzar la carrera de Biologia vaig començar a desenvolupar i perfeccionar diferents habilitats científiques en diversos camps de la genètica. La meva iniciació fou en l’estudi del lluç del Mediterrani basat en l’anàlisi de proteïnes gràcies a una beca de col.laboració atorgada pel MEC (2001). Posteriorment, vaig passar a formar part del grup d’investigació consolidat LIG en la línia d’investigació basada en la filogènia molecular d’organismes marins mitjançant DNA.\nEn una primera etapa, els estudis de doctorat en el Programa de Medi Ambient (amb Menció de Qualitat) em van permetre obtenir el reconeixement de suficiència investigadora amb la qualificació global d’Excel.lent per Unanimitat i el DEA.\nEn una segona etapa, fou l’obtenció del títol de doctora al 2010 amb la qualificació d’Excel.lent “cum laude”, la publicació de 4 articles a revistes indexades i també la d’un article de divulgació científica que permet acostar la ciència a la societat. Val a dir que en els 3 articles en els que consto com a primera autora, se situen en el primer o segon quartil. Aquest articles són una aportació de la meva dedicació a la línia de recerca basada en la filogènia molecular dels peixos de la sèrie Mugilomorpha i de la sèrie Atherinomorpha. Aquests peixos constitueixen dos dels grups més desconeguts dins dels peixos ossis i amb moltes dificultats morfològiques per a poder determinar els límits taxonòmics i per a establir una filogènia adequada. És per aquest motiu, que es feia necessària la realització d’una filogènia de gens per abordar els problemes taxonòmics i sistemàtics inherents a cada grup i entre ells.\nGràcies als projectes atorgats pel MEC i el MICINN al 2006 i 2010 respectivament, vaig poder ampliar les línies d’investigació mitjançant l’anàlisi del DNA a l’estudi de les estructures poblacionals per a la gestió pesquera de la gamba, donat que la sostenibilitat de les espècies marines explotades depèn d’una estratègia de gestió adequada que es basa en la identificació de l’estructura poblacional. Aquesta nova línia a la meva trajectòria científica em va permetre publicar diversos articles més en revistes indexades.\nPer altra banda, apart de les dues línies d’investigació principals, he estat col.laborant amb altres línies de recerca basades en la detecció de mutacions que impliquen l’aparició d’un determinat fenotip. Fruit d’aquesta col.laboració també vaig poder contribuir en la publicació d’un article sobre aquesta temàtica. Actualment m'he iniciat en una nova línia d'investigació gràcies a la concessió d'un projecte del MCIU que tracta sobre l'adaptació de poblacions natives de truita i les seves implicacions per la seva conservació i gestió pesquera.\nFinalment, en quant a l’experiència investigadora, sempre he intentat estar en contacte amb els últims estudis del meu camp contribuint i/o assistint a diversos congressos científics que s’han anat celebrant fins al moment.\nPel que fa a la docència, actualment imparteixo les classes d'assignatures de l'àrea de Genètica majoritàriament obligatòries, tant teòriques com pràctiques en el Grau de Biologia, Biotecnologia i dobles titulacions de Biologia/Biotecnologia i de Biologia/Ciències Ambientals, així com en el Màster de Biologia Molecular i Biomedicina. D'aquestes assignatures destaco principalment les de "Pràctiques d'Evolució" i "Genètica" que són a les que més hores hi imparteixo docència.


Desembre de 2015 – AMIDA\n12 Febrer 2020 7 Desembre 2015 per AGU\nEls actes pel 50è aniversari de l’Institut Guttmann\n12 Febrer 2020 4 Desembre 2015 per AGU\nAquests dies a Barcelona estan tenint lloc alguns dels actes més importants pel 50è aniversari de l’Institut Guttmann.\nEl dia 27 de novembre va ser la pròpia cerimònia a la Sala Oval del Museu Nacional d’Art de Catalunya (MNAC). Va ser una velada emotiva i plena de sorpreses, s’hi va poder veure el recorregut del mig segle de l’institut, des de l’antic hospital al barri de La Sagrera fins al modern hospital de Badalona, així com l’evolució de les expectatives i necessitats de les persones amb discapacitats d’origen neurològic al llarg d’aquests anys, col·lectiu dels que s’ocupa principalment la Fundació.\nEl dia 1 de desembre la nostra presidenta, Agustina Grandvallet, va assistir a la reunió anual del Consell Social i Participació, òrgan assessor del patronat de l’Institut Guttmann. A aquesta reunió es van tractar temes molt importants, com els projectes pel 2016, el canvi d’enfocament per començar a tractar la discapacitat com una diferència funcional en lloc de com un problema.


Quines prestacions té la bota d’aigua Foca?\nCompten amb una flexibilitat òptima que no deixa de banda la seva alta resistència i comoditat per l’usuari, i és que la bota verda Foca és una bota tradicional que no ha patit gaires variacions ni modificacions per ser una bota ja molt ben considerada i sense elements a millorar.\nAmb més detall els indiquem que compten amb sola antilliscant i resistent, tant la canya com la sola, als àcids, abonaments, excrements i demés. També els informem que no compten amb puntera i plantilla metàl·lica. Si és això el que necessiten, els animem a demanar-nos més informació sobre les botes d’aigua amb protecció.\nEn quin tipus d’aplicacions se solen utilitzar?\nConfeccionades pensant exclusivament en feines agrícoles, ramaderes i per la indústria pesquera. La seva impermeabilitat i confort fan d’aquesta un complement indispensable pel treball diari fins i tot per aquelles persones que caminen sobre les quadres d’animals, ja que són resistents als àcids que desprenen els excrements.\nCompleixen les exigències que qualitat?\nLes botes d’aigua verdes de Foca compleixen la norma de qualitat ISO 9001 i la normativa europea EN347.\nTalles disponibles: 37 a 48.\n> Veure botes d'aigua verdes mitja canya Foca.


Els nacionalistes flamencs del partit N-VA podrien oferir al president a l’exili, Carles Puigdemont, la possibilitat de presentar-se en la seva llista en les eleccions al Parlament Europeu que tindran lloc el maig de l’any que ve, segons informa aquest dijous el diari ‘Het Laaste Nieuws‘.\nEl diari qualifica de “festeig” la relació del líder independentista i la formació nacionalista flamenca i assegura que ambdues parts podrien estar estudiant la possibilitat d’incloure Puigdemont en la llista de candidats. “Té poques possibilitats de ser elegit amb una llista pròpia a Bèlgica, però en la nostra llista guanyaria fàcilment un seient”, ha assegurat una font del partit flamenc a aquest mig.\nDe fet, segons informa ‘Het Laaste Nieuws’, la N-VA ja hauria consultat al president a l’exili i al seu entorn, però afegeix que encara no hi ha “una resposta clara”.\nEl diari flamenc qualifica a Puigdemont d'”exiliat permanent”, després que el magistrat del Tribunal Suprem Pablo Llarena hagués de renunciar al seu lliurament per malversació de fons públics però no per rebel·lió.\nPuigdemont va tornar dissabte passat a Bèlgica després de quatre mesos a Alemanya, país en el qual va ser detingut en ple viatge de tornada a Brussel·les després d’haver visitat Finlàndia. En una roda de premsa ja a la capital belga, va anunciar que durant els propers mesos continuarà amb la seva tasca d’internacionalitzar el moviment independentista.\nImatge: Puigdemont, Torra i representants de l’N-VA, aquest dissabte a Waterloo


Rubí celebra Sant Galderic amb una exitosa 25a Fira | RubiTV.cat\nRubí celebra Sant Galderic amb una exitosa 25a Fira\nAl llarg del dia hi va haver diverses activitats relacionades amb el món de l'art, la pagesia, la gastronomia i la cultura popular\nper Marta Casas / Carla Serra, 21 d'octubre de 2019 a les 12:00 |\nAquest cap de setmana s'ha celebrat la 25a edició de la Fira de Sant Galderic, la fira d'art i pagesia de Rubí, que ha inclòs múltiples activitats relacionades amb l'art, la pagesia i la gastronomia, com la ruta De tapes per la fira.\nAl llarg de tot el dia, artistes i artesans rubinencs van poder vendre els seus productes al carrer Xercavins i de Sant Francesc, mentre que a la plaça del doctor Guardiet s'hi van instal·lar les paradetes de l'Associació Anades d'Olla, l'Aula d'Extensió Universitària i la Colla de Geganters de Rubí, així com el punt de venda de L'esquitx, ja a la tarda. La plaça Salvador Allende, per la seva banda, va acollir l'exposició de cotxes clàssics de l'Associació d'Amics\nPer altra banda, a l'espai del Centre Democràtic Republicà s'hi van instal·lar els animals de la granja escola Can Jordi, que incloïen una interessant atracció per als més menuts: aprendre a munyir una vaca.\nLes entitats de cultura popular van ser les protagonistes de la tarda: els Castellers de Rubí van aixecar un pilar de quatre, l'Esbart va ballar tres danses, entre elles, les Gitanes; i els gegantons de la Colla de Geganters de Rubí, la Laia, el Galderic i l'Orelletes; i els del Club Amics de Rubí van fer una ballada cadascun.\nEl Galderic, a més, va rebre un regal molt especial en motiu del seu sant: uns postres creats per tres pastissers de Rubí - del Dic&Bo, La Lyonesa i la Sant Jordi - que s'estrenaven ahir, i van tenir molt bona acollida.\nFinalment, a les 18.30h es va fer una audició de sardanes a la part de baix de la plaça Catalunya, on també es va fer la Trobada de Puntaires des de les 16.30h fins a les 18h.\nSocietat, Sant Galderic, gegantons, Fira de Sant Galderic, De tapes per la fira, artistes, artesans, pagesia, gastronomia, cultura popular, sardanes, Esquitx


Piqué i Subirana, Josep Lluís , Català Ticó, Xavier , Tutusaus Graus, Jordi\n[Tarragona] : Arola, 2003\nAmb aquesta guia es renova la voluntat d'obrir el Pallars Sobirà a tots els caminants que uneixen al plaer de caminar la satisfacció de conèixer els rastres de la història i la cultura.\nEn aquest recull d'itineraris, descobrireu la comarca més petita de Catalunya.\nMadrid : El País/Aguilar, cop. 2000\nRecopila els boscos més suggeridors de la península. Amb ella podreu localitzar i gaudir de la tel·lúrica tranquil·litat de fagedes, rouredes, pinedes...\nL'objectiu és donar a conèixer a qualsevol excursionista disset maneres de recórrer l'espai físic d'aquesta bella comarca pirinenca, com si hi passés disset dies de vacances.\nAquesta guia està pensada per descobrir el Bisaura tot caminant o en BTT. El cos de la guia consta d'un total de 15 itineraris per fer a peu i 13 rutes en BTT.\nAndreu Rovira, Pilar , Ginjaume, Ricard\nBarcelona : Ara Llibres , 2008\nÉs la guia del tram del Camí que va de Sant Celoni a Vic, voltant el massís del Montseny per Palautordera, Sant Esteve, Mosqueroles, Campins, Gualba, Riells del Montseny, Breda, Arbúcies i Viladrau, arribant a Vic per Taradell i Santa Eugènia de Berga.\nGranollers [etc.] : Alpina [etc.], 2007\nEls 3 Monts és un itinerari turístic senyalitzat, que proposa un recorregut de 106 km entre el Montseny, Sant Llorenç del Munt i Montserrat. L'itinerari està dividit en sis etapes, que permeten endinsar-se en racons desconeguts i arribar a punts emblemàtics de la Catalunya prelitoral.\nDel paisatge agrest del cap de Creus a la verdor de la costa basca. Dels boscos d'alzines sureres de l'Empordà a l'espectacle de la fageda d'Irati. 800 quilòmetres de paisatges a través del GR 11.\nZaragoza : Prames, 2007\nGuia de rutes per la vall d'Aran, la comarca del Pallars Sobirà i l'Ariège. Conté 7 senders senyalitzats dividits en diferents etapes.\nUn total de 49 itineraris editats per la Xarxa de Parcs de la Diputació de Barcelona.\nGuia que recull 22 itineraris pels 12 parcs de la xarxa que tenen com a pretext acostar-se a autors i obres inspirats en aquests espais naturals.\nGuia de les muntanyes de Prades. A part dels 20 itineraris, també s'adjunta un recorregut per els refugis que hi ha a la serra.\nBadalona : Ara Llibres, 2005\nL'autor ens proposa set recorreguts pels paisatges més insòlits del nostre país, des de les zones costaneres fins als cims més alts.\nItineraris per senders senyalitzats, caminades i excursions pel la serra del Montsec.\nItineraris forestals per 25 dels boscos de Catalunya amb noms i cognoms, fruit de la dinàmica natural i que representen les grans formacions forestals de la nostra geografia.


Publicació anual del 2012 del CA Tarragona Centre d'Art - L'Antena\nInici»Activitats»Actes»Publicació anual del 2012 del CA Tarragona Centre d'Art\nLloc: Capsa Jove, Magatzem 1 de la Tabacalera (Av. Vidal i Barraquer, 21)\nPresentació a càrrec de Carme Crespo, 2a Tinent d’alcalde de Cultura, Patrimoni i Festes; i Cèlia del Diego, directora del CA Tarragona Centre d'Art.\nL'acte comptarà amb una acció artística de Quim Packard i amb la presentació de la intervenció pública de Mireia Sallarès a la façana de la Capsa Jove, en el marc de la seva propera exposició «Monuments» al Tinglado 2.\nEl CA Tarragona presenta la publicació anual 2012 que recull, a la manera de memòria, tota l’activitat que s’ha impulsat des del Centre d’Art i els seus respectius programes en el seu primer any d’activitat pública.\nEn primer lloc, es poden trobar les accions més significades del programa de difusió: les dues exposicions portades a terme al Tinglado 2 del Moll de Costa, «Wet feet» de Bouchra Khalili i «Habeas corpus. Funcions i disfuncions de la figura del testimoni», i «RAW // REC», la instal·lació de Marcel Pey musicada per Don Simón i Telefunken i Teatre Magnètic, fruit de la col·laboració amb el REC Festival Internacional de Cinema de Tarragona.\nEn segon lloc, es detallen les propostes desenvolupades pel LABmediació, amb la intenció de valoritzar els processos d’aprenentatge compartit assolits que donen resposta al seu mandat. El LABmediació dóna eines al Centre d’Art per enfortir els seus vincles amb el territori, i ho fa a través de projectes que tenen l’objectiu d’impulsar l’emergència d’espais transversals de treball, sobretot amb institucions i entitats que no són específicament del camp artístic. En aquest sentit, des del LABmediació s’ha donat suport als projectes dels grups de treball resultants de l’Obert per reflexió, de la mateixa manera que s’han generat activitats com tallers, projectes educatius, etc., en relació amb cadascuna de les mostres. Destaquen el taller de cocreació En relació, que obre la col·laboració amb diferents agents vinculats a l’acció social de la ciutat de Tarragona, i també el projecte D’històries i testimonis, amb el qual s’inicia una línia d’acció amb els agents educatius del Camp de Tarragona. D’altra banda, lidera processos de recerca pràctica que tenen l’objectiu d’aprofundir i desenvolupar les metodologies de la mediació, entre els quals sobresurt Polièdrica, un espai de consulta en xarxafruit d’un procés col·laboratiu amb diferents agents culturals i artístics del país.\nPel que fa a la formació, el CA Tarragona desenvolupa una varietat de propostes formatives enteses de manera àmplia que sobretot es concentren en el mes de juliol, en el marc de l’Escola de calor. D’aquesta manera, s’ofereixen no només cursos i tallers pensats per a diferents àmbits professionals, sinó també una proposta escènica per reflexionar sobre la condició de públic i un viatge a la dOCUMENTA (13) de Kassel, amb la finalitat d’aproximar, a aquelles persones interessades, les tendències internacionals de l’art contemporani.\nRespecte a les accions de documentació, és un plaer presentar la primera selecció dels artistes del Camp de Tarragona que conformen L’irradiador, fruit d’una primera convocatòria pública. Un arxiu en contínua actualització i creixement concebut per difondre el seu treball dins i fora del territori.\nAquesta publicació té la finalitat de valoritzar la importància d’un projecte com el CA Tarragona per al territori, sobretot per totes les relacions personals i els convenis institucionals que s’han començat a gestar en cada una de les accions i que les fan possibles. Sigui aquesta segona publicació del Centre d’Art, i totes les accions que s’hi presenten, un bon motiu per festejar, també, aquest primer any d’un equipament amb molta voluntat de futur.


Xiruquero-Kumbaià: Nius d'oreneta.\nA la blancor encegadora de la casa, la llum dibuixa el seu altre-ser, les ombres, aprofitant els perfils de fulles i branques i el camí més curt entre dos punts per a marcar, gairebé violentament, el contrast.\nOmbres i angle que fan recer al seguit de nius d'orenetes, que allí hi han trobat estada adient.\nNo digueu mai que els nius d'oreneta fan nosa!\nEl terra de la casa, allí on han de caure les seves deposicions, és net. El terra és tant net que fins i tot convida a pensar que les orenetes no l'embruten.\nPer agraïdes que puguin estar, però, les orenetes embruten.\nI la casa que les hostatja és neta per tot arreu.\nTot el poble, tot el Mas de Barberans és net per tot arreu.\nMiro la casa i la remiro, i dic que és gent ben sensible qui hi viu. I que sap com de bones son per als homes les orenetes. A més de belles.\nN'arriba una. Vista i no vista. I segueix la tranquil·litat del lloc. Nosaltres seguim el passeig, saltant la mirada ara al Ports, ara a la plana, ara al poble.\nCom ho hauria de fer perquè les orenetes vinguessin a fer niu a la terrassa de casa?. Com els puc explicar que hi estarien bé?\nPublicado por Xiruquero-kumbaià los 13:14\nVeig que ja tornes a estar a l'altra punta..., com cada estiu! Fas bé de no parar!!\nDurant uns quants anys en tenia un de niu d'oreneta en una cantonada d'un balcó de casa, era molt bonic veure com entraven i sortien els pares,i com els petits de tant en tant treien el cap...., però un estiu van deixar de venir i ja no han tornat més!\nDiuen que és normal, que amb tants quilòmetres com fan qualsevol perturbació o accident a mig camí les pot afectar...., però sap greu!\n7 d’agost de 2012 a les 14:22\nÉs una llàstima que en molts llocs desapereixin. fa poc vaig veure un reportatge curt sobre el recompte d'orenetes, i la seva protecció.\n8 d’agost de 2012 a les 19:40\nM'has fet recordar que una vegada que varem passar unes vacances a Boí i varem llogar un apartament, teniem instal·lat un niu d'orenetes al balcó. Ens van estar fent companyia i m'agradava veure sortir els capets dels petits esperant menjar. Aleshores teniem el gat també, però evidentment no arribava al niu, o sigui van ser unes vacances molt ecològiques. Comprenc que desitgis tenir-ne a la terrassa de casa. Ara jo espero el meu tallarol a veure si a la tardor ens torna. Fa poc ens va venir a visitar. Ara deu estar fent turisme a la costa!\nEn efecte, Gatsaule, tornem a ser a la Terra Alta. I fem alguna escapada per les comarques veïnes, com la del Mas de Barberans.\nPer cert, mai m'he enfilat als Ports des d'allí i pel que he vist ha de ser preciós! Si que ho havia fet per Paüls i l'Alfara de Carles. Potser a la tardor hi vagi a fer una escapadeta a mida, perquè els desnivells son importants.\n11 d’agost de 2012 a les 8:53\nPer aquí, M.Antònia, n'hi ha força d'orenetes. Espero que duri.\n11 d’agost de 2012 a les 8:54\nA veure Marta, si enguany pots oferir-nos noves fotos del "teu" tallarol.\n11 d’agost de 2012 a les 8:56\nTinc la sensació de que ja no hi ha tantes orenetes pel meu barri. Ja m’agradaria que alguna família d’orenetes s’enamorés del sostre del meu terradet!\nEl que és la casualitat, hem passat uns dies a Tortosa i hem voltat per Mas de Barberans, Pinell de Brai, l’Alfara de Carles, la Pobla de Benifassà...\n11 d’agost de 2012 a les 20:40\nAixò de les casualitats és ben divertit. Espero que hàgiu gaudit de l'estada. Ah!, veu tocar la Terra Alta al Pinell.\n12 d’agost de 2012 a les 19:20


Recuperen la campana d’una ermita d’Alboraia robada fa 21 anys - À Punt\nRecuperen la campana d’una ermita d’Alboraia robada fa 21 anys\nLa Guàrdia Civil ha detingut un home que tractava de vendre-la a través d’una app de compravenda\nLa campana recuperada per la Guàrdia Civil / Guàrdia Civil\n29 de maig 2021 - 13:45\nEl 29 de desembre de 1999, el responsable de la parròquia de l'Assumpció de Nostra Senyora d'Alboraia, a l'Horta Nord, va denunciar que unes persones havien escalat l'ermita de Vilanova i s'havien emportat la campana, elaborada en bronze i d'uns 50 centímetres d'alt. Des de llavors, no s’havia tornat a saber res de la campana, fins ara.\nLa Guàrdia Civil de Tavernes Blanques va rebre una telefonada de col·laboració ciutadana procedent del gremi de campaners de Madrid, que alertava que una campana, datada en 1951, estava a la venda en una aplicació de compravenda d'objectes en internet.\nEls agents de la Benemèrita van iniciar una recerca per tal de recopilar informació suficient per a localitzar la campana i aclarir els fets. En poc temps van comprovar que, efectivament, un venedor de Xella, a la Canal de Navarrés, tractava de vendre-la a través d'una aplicació d'internet. La campana tenia les inscripcions "Alboraia 1951" i "Vilanova".\nEls agents es van desplaçar a Xella i van procedir a comprovar l'objecte i confiscar-lo. A més, han detingut l’home de 38 anys com a presumpte autor d'un delicte d'encobriment.\nLes diligències han passat al jutjat de primera instància i instrucció núm. 1 de la població de Montcada. I la campana recuperada a Xella, ja està de nou en mans del seu propietari.


Juvellús – Tossal Redó – les nostres rutes a peu\nRuta: Juvellús – Tossal Redó\nEl punt d’inici el fem des de la partida Juvellús. Agafem el PRCV 459 pel camí de la Mollonada.\nArribem a una bifurcació on deixem el camí dirigint-nos cap a baix cap al barranc del Boc per mig d’una sendera. Una vegada arribem al mas de Rita agafarem el camí del barranc negre que el deixarem quan arribem a l’altura del mas d’Evarist.\nPugem per una sendera marcada en una línia vermella cap al mas de Corretjot. Fins al mas la pendent és molt forta. Una vegada ens trobem al mas agafem una sendera suau fins a la carrerassa de la Mollonada.\nVistes des del mas de Corretjot cap a les Agulles de Santa Àgueda\nCaminem per la serra cap al puntal. Només passar el puntal es troba un camí en direcció cap al Tossal Redó. Aquesta camí el deixarem per mig d’una sendera que ens deixarà al tossal.\nAvui tenim unes vistes espectaculars a causa de la boira instaurada en la Plana\nArribem al tossal i busquem el lloc ideal per a fer-nos el nostre primer cafenet de l’any i de la coca malfeta remasteritzada de M. José on li ha afegit sucre bru amb ratlladura de llima i taronja i amb passes macerades.\nDesprés d’una bona estona gaudint del nostre moment tornem per la mateixa sendera en direcció a la carrerassa de la Mollonada i girem a l’esquerra cap al final de la ruta d’avui.


La discapacitat a la nostra societat - FÒRUM.ad\nel: 03/12/14 7:00\nMoltes vegades la vida ens posa a prova i de diferents formes. El camí que traça no sempre és senzill i sense sots, per contra, moltes vegades està ple d’esculls que cal sortejar. Néixer amb una discapacitat, patir-la en algun moment.\nNéixer amb una discapacitat, patir-la en algun moment de la vida o tenir un fill amb alguna dificultat són el tipus de proves que moltes vegades, aquesta persona des del cel, tria per a nosaltres.\nTots volem ser “perfectes”, absolutament sans, lliures, moure’ns com vulguem, gaudir del nostre cos i la nostra ment en la seva plenitud. La perfecció no existeix. Tots som les seves criatures, amb parla, sense, cecs, amb o sense síndrome de Down, tots hem estat creats a imatge i semblança i per al seu amor infinit som perfectes.\nEl mateix passa quan tens un fill / a, i se’ns dóna en els braços un fill amb discapacitat, del tipus que sigui. El cop és dur. Són moltes les situacions que es donen en la vida i que ofereixen la possibilitat de treure a la llum el millor i el pitjor dels éssers humans, aquesta és una d’elles.\nEn principi, no es deixen vèncer, accepten la realitat, però van per més. Tractaments, teràpies i per sobre de tot amor i paciència incondicionals. Tot això sense deixar de somriure i en la majoria dels casos, sense queixes i sense cansament. Estimen a aquest fill amb l’amor més profund i es deixen estimar per ell. Les paraules es comuniquen des del més profund, es coneixen en profunditat i aproven aquest difícil examen amb un Déu que resulta molt petit, insignificant, ja que mereixen molt més.\nTambé la societat ens posa a prova, com un examen que sens dubte reprovem una i altra vegada. Ens posa a prova com a pares, com a ciutadans, com a empresaris però sobretot, posa a prova la nostra qualitat humana.\nLes ciutats, els pobles, mai acaben d’estar a disposició de les persones que necessiten rampes, accessos diferents, etc. No hi ha una consciència generalitzada a les empreses de brindar treball a qui potser no camini, però sens dubte pot atendre el públic millor que molts de nosaltres.\nQuan dic que aquestes persones són éssers que Déu posa en el nostre camí de manera especial, és perquè a través d’ells podem aprendre a ser millors, solidaris, sol·lícits, a donar oportunitats, a veure les coses d’una altra manera.\nQuan se’ns posa en el nostre camí una discapacitat pròpia o la d’un ésser estimat, sens dubte aquest examen no sempre és fàcil d’aprovar.\nConviure amb una discapacitat, sigui de naixement o conseqüència d’algun accident en el transcurs de la nostra vida, és a més que una dura prova un desafiament. En aquesta societat que dia a dia vivim, hauríem moltes vegades de reflexionar. Molts els veuen com un problema, descobrim les seves capacitats, descobrim les seves destreses, descobrim un nou amor per ells.\nEntrada Anterior: Els comuns crearan una agència tributària comunal el 2016\nEntrada següent: Un centenar de gimnastes participa al 5è Trofeu Tardor de Gimnàstica Artística


F FI 1 Imatge 1 Col·laborador/a 33 Visites Bústia de suggeriments\nfiònids ZOOL Família de mol·luscos gasteròpodes de la subclasse dels opistobranquis, ordre dels nudibranquis, subordre dels eolideus i superfamília dels eucolideus. Es caracteritzen per presentar nombrosos apèndixs al dors del cos, que comuniquen el sistema digestiu amb l’exterior a través d’unes papil·les anomenades cerates. Són depredadors, les seues preses són diferents cnidaris dels quals no només extreuen aliment, sinó que també són capaços d’utilitzar els seus nematocists com a arma pròpia. La seua ràdula és uniseriada. Aquesta família està representada a les aigües pitiüses per una sola espècie —Fiona pinnata. Es tracta d’una espècie pelàgica incapaç de nedar per si sola i que normalment es troba lluny de la costa. D’aquesta manera passa a la deriva enfilada sobre qualsevol substrat que arribi des de la costa o, també, sobre les seues preses. [MTR]


La neteja als laboratoris - La Mar de Net\nLa neteja als laboratoris\nEls laboratoris mèdics i d’investigació solen albergar productes químics perillosos, patògens o ambdues coses. Tot i que els laboratoris es supervisen estrictament i s’atenen amb cura, de les seves instal·lacions requereixen d’un servei de neteja professional i de descontaminació que es realitzi de forma molt minuciosa.\nDepenent del tipus de feina que es realitzi al laboratori, és possible que es necessitin equips i tècniques de neteja especialitzades per garantir que la neteja es realitzi de manera efectiva. A La Mar de Net disposem d’equips i tècniques d’última generació gràcies als que podem treballar adequadament a les instal·lacions de laboratoris.\nQuins serveis podem oferir per a la neteja a laboratoris?\nOferim serveis de neteja, de descontaminació i desinfecció amb ozó per a laboratoris mèdics i d’investigació, on podríem incloure:\nNETEJA DE CONDUCTES à existeixen estrictes estàndards de qualitat de l’aire en els laboratoris pensats per evitar la contaminació creuada de projectes d’investigació o dels treballadors. Les neteges regulars de conductes ajuden a garantir que el laboratori sigui un entorn segur per a tothom. Per això en aquest tipus de neteges es compta amb l’equip especialitzat per garantir que els conductes d’aire de laboratori estiguin nets.\nDESCONTAMINACIÓ à els laboratoris són un lloc ideal per a la propagació de malalties transmeses per bacteris i virus, així com productes químics nocius, ja que es realitzen investigacions amb ells cada dia. El personal de neteja\nha de comptar amb les eines, l’equip i l’experiència necessària per descontaminar eficaçment el laboratori, deixant-lo net i desinfectat per al futur treball.\nELIMINACIÓ D’ASBEST à comú en moltes instal·lacions de laboratori, l’asbest pot ser un risc important per a la salut i és un carcinogen conegut. L’empresa de neteja ha d’estar completament capacitada i certificada per eliminar de manera segura l’asbest i complir amb totes les normatives relacionades amb l’eliminació adequada d’amiant.\nRESTAURACIÓ à si s’han experimentat danys per aigua, incendis o tempestes, de vegades cal proporcionar serveis integrals de restauració i reparació perquè el laboratori recuperi el seu estat òptim.\nNo importa quines siguin les necessitats de neteja, restauració o descontaminació, a La Mar de Net comptem amb l’experiència i l’equip per netejar el laboratori de manera ràpida i efectiva, de forma que compleixi amb totes les normes i regulacions aplicables.\nLa descontaminació i la higiene són ara més que mai dos conceptes de neteja que s’han de tractar amb molta atenció. Pel que, si requereixes d’un servei de neteja a Barcelona i Maresme, entre d’altres ubicacions indicades a la web, t’esperem! Pots contactar-nos sense cap tipus de compromís.\nCategories: Dia a dia, Notícies 28 juliol, 2020 Leave a comment\nPreviousPrevious post:Perquè utilitzar productes de Neteja de qualitatNextNext post:Nou Servei de Neteja d’Embarcacions


Benicarló ha reduït significativament l'atenció presencial al Centre de Salut – LA REVISTA MÉS SOCIAL\n👨⚕👩⚕ L’atenció presencial al Centre de Salut s’ha reduït significativament. Això vol dir que ho esteu fent molt bé 💪\n😷 Encara així, hi ha casos que s’han d’atendre presencialment, i el personal sanitari ho fa amb totes les garanties i amb la protecció adequada de mascaretes d’ús professional.\n🧵Així i tot, si voleu continuar elaborant mascaretes d’ús domèstic, estaran encantats! Però heu de saber que les mascaretes de cotó són útils per a la població en general però no són adequades per al personal sanitari.\n← Previous Story Benihort trabaja con total garantía para ofrecer sus servicios\nNext Story → Els residents del Centre Geriàtric es comuniquen amb les famílies per videotrucades


Tornem a L'Artesà | L'Artesà\nEl Teatre L’Artesà obre les seves portes a partir del dia 30 de març. Tota la ciutadania podrà conèixer l’equipament per mitjà de portes obertes, visites guiades i espectacles.\nTornem a L’Artesà i omplim totes les sales del teatre redescobrint aquest equipament emblemàtic. Recorreguts artístics i experiencials acompanyats per les il·lustracions de Tinta Fina i els jocs escènics de Teatre Kaddish i de la cia. Los Torreznos obriran portes a tots els pratencs i totes les pratenques.\nEls espectacles gratuïts Biblioteca de cuerdas y nudos, Danzas aladas i el laboratori de música i arquitectura La casa del vacío seran les primeres apostes per convidar un públic de 0 a 12 anys i les seves famílies a gaudir amb les Arts en Viu.\nMés de 6.200 persones trepitgen L’Artesà durant els dies de portes obertes\n16 abril, 12:00h\nAl llarg de tres caps de setmana, més de 6.200 persones han descobert el Teatre L’Artesà amb les visites guiades, les portes obertes i els diversos tastets d’espectacles familiars que s’han programat. A més, duran...\n01 abril, 09:45h\nUn total de 2.788 de pratencs i pratenques han trepitjat aquest cap de setmana sales i escenaris del Teatre L'Artesà. 2.510 persones de totes les edats han circulat...\n28 març, 13:00h\nAvui, dijous 28 de març, s’ha presentat L’Artesà del Prat de Llobregat, com a teatre renovat i adaptat a les necessitats dels espectacles artístics del segle XXI...\n21 març, 09:30h\nEl Teatre L’Artesà s’obrirà a la ciutadania el dissabte 30 de març, acollint activitats i espectacles per a diferents franges d'edat fins al diumenge 14 d’abril. Hi haurà portes obertes els dissabtes i diumenges 30 i 31 de març i 6, 7, 13 i 14 d’a...\n22 novembre, 09:15h\nL’Ajuntament del Prat va iniciar el procés de convocatòria pública per escollir la direcció de L’Artesà el passat 2 d’agost. El període de presentació de candidatures es va mantenir obert fins el 2 d’octubre i, en total, s’hi...\n30 març, 10:00 h\n30 març, 12:30 h


COPIB | Nou Reglament General de Protecció de Dades (25/05/2018)\nNou Reglament General de Protecció de Dades (25/05/2018)\nA partir del dia 25 de maig de 2018 s'ha d'aplicar el Reglament (UE) 2016/679 del Parlament Europeu i del Consell de 27 d’abril de 2016 (Reglament General de Protecció de Dades o RGPD) relatiu a la protecció de les persones físiques pel que fa al tractament de dades personals i a la lliure circulació d'aquestes dades.\nEl RGPD tracta d'homogeneïtzar la normativa de protecció de dades per a tots els estats membres de la Unió Europea. En ser un Reglament, és una norma d'efecte directe que no requereix transposició a la legislació de cada estat, és a dir, és d'aplicació obligatòria.\nL'aplicació del RGPD suposa dur a terme una adaptació i revisió del tractament de dades realitzat fins avui. Per fer-ho, l'Agència Espanyola de Protecció de Dades proposa el següent full de ruta:\nDesignació del Delegat de Protecció de Dades (DPD) en els casos obligats per la llei o si així ho assumeix voluntàriament. En cas de no ser necessari designar un DPD, identificar a la/les persona/es responsables de coordinar l'adaptació.\nElaborar el Registre Activitats de Tractament (servei de sol·licitud de còpia de la inscripció com ajuda).\nRealitzar una Anàlisi de riscs(guia pràctica) i quan els resultats de l'anàlisi ho fonamenti una Avaluació d'impacte en la protecció de dades (guia pràctica).\nRevisar les Mesures de seguretat a implantar com a conseqüència dels resultats de l'anàlisi de riscs esmentada.\nAl mateix temps, cal:\nAdequar els Formularis dret d’informació.\nAdaptar els Mecanismes i procediments per a l'exercici de drets.\nEstablir mecanismes i procediment de Notificació de fallides de seguretat.\nValorar la garantia dels Encarregats de tractament i adaptació de contractes.\nElaborar o adaptar Política de privadesa.\nDocumentar totes les actuacions realitzades per poder acreditar la diligència en el compliment del RGPD.\nL’ Agència Espanyola de Protecció de Dades ha creat un apartat al seu web on reuneix tota la informació sobre el RGPD, i al qual es pot accedir des d'aquest enllaç.\nD'altra banda, el RGPD ofereix als estats membres certa flexibilitat en alguns aspectes. Per això s'està tramitant en aquest moment el 21/000013 Projecte de Llei Orgànica de Protecció de Dades de Caràcter Personal (PLOPD) que substituirà a l'actual LOPD i matisarà alguns aspectes del RGPD. El Col·legi comunicarà qualsevol novetat que es produeixi.


La teva lectura i la meva: El aliento de los dioses. Brandon Sanderson (ressenya en català)\nT'Telin serà la capital on Vivenna establirà la seva base d'operacions. Una missió de rescat, però, qui rescatarà a qui? Qui és el bo de la història? És possible que quan la veritat t'esclata a la cara, sentis necessitat de tancar fortament els ulls perquè el teu passat segueixi tenint valor. Però, no és valent acceptar que has viscut sota unes premisses errònies i que un cop coneixes el món tal com és no te'n pots amagar? És terrible acceptar que aquells a qui estimes han errat els seus objectius i han malbaratat la teva vida perquè en comptes de viure només han estat capaços de sobreviure.\nAquest és el fil argumental de la història, però a més hi ha un element innovador i sorprenent. Quantes novel·les emocionants i d'aventures coneixeu que siguin un tractat teològic?\nL'escriptor s'endinsa en un món difícil en què la fe, els perjudicis, les llegendes i la consciència del jo es barregen de tal manera que provoca en el lector el plantejament constant de preguntes. La més evident és: existeixen els déus? Però n'hi ha una de subtil que despunta al principi del llibre i que es va fent més clara a mesura que vas passant pàgines: per què la gent necessita creure en déus.\nLa falta de fe, la fe devota, tot forma part d'aquest món. I encara que les religions i la realitat que ens presenta són imaginades, trobem tants paral·lelismes amb el nostre propi món que provoca en el lector una reflexió profunda.\nLa màgia d'aquest llibre consisteix a convertir una preocupació de la humanitat des del seu inici: la recerca de respostes a incògnites vitals a través de la religió, en una novel·la d'aventures, en què els personatges estan molt ben perfilats i la trama t'enganxa ràpidament. Espero que us agradi.\nPublicat per Carme Prats a les 23:02:00


Panizzi materialitza una victòria fàcil\nAconsegueix el segon triomf consecutiu i ja és a un punt del líder, Marcus Gronholm\nEuropa Press | 25 març 2002\nEl pilot francès Gilles Panizzi (Peugeot 206) es va adjudicar la victòria al Ral·li de Catalunya, quarta prova del Campionat del Món de Ral·lis, disputada a la localitat de Lloret de Mar, per davant del seu company i actual campió del món, Richard Burns, i del francès Philippe Bugalski (Citroën Xsara). El francès de Peugeot, que ja va guanyar a Còrsega, per la qual cosa aquesta és la seva segona victòria consecutiva, va obtenir ahir un còmode triomf. Amb 37 segons d'avantatge sobre Burns i un minut i 13 segons sobre Bugalski, aconseguí una victòria fermada en la primera jornada, en la qual va vèncer en totes les especials disputades. Per la seva part, el pilot de Citroën va ser l'únic capaç de seguir el camí dels Peugeot i pot presumir d'haver estat al pòdium en la passada prova, disputada a Còrsega.\nEl millor espanyol del ral·li després de la retirada de Carlos Sainz (Ford Focus), a causa d'impactar en la jornada d'ahir amb un turisme mal aparcat, va ser Chus Puras (Citroën Xsara), que finalment va concloure dotzè i va ser un dels pocs a aconseguir un «scratch» a Catalunya. L'espanyol, amb un cotxe privat, es va mostrar competitiu en aquesta última jornada, però la seva diferència a la finalització de la segona jornada "més de set minuts" no alimentava gens d'esperança d'entrar en els punts. Amb aquest resultat, Marcus Gronholm (Peugeot 206), quart al ral·li que va arribar ahir a la seva conclusió, continua al capdavant del Campionat de pilots amb 21 punts, però ara Panizzi es troba segon amb 20 punts.\nCompleta el triplet de l'escuderia del lleó Richard Burns amb 13 punts. Tommi Makinen (Subaru Impreza) és quart amb 10 punts i Carlos Sainz (Ford Focus), cinquè amb 9. La resta de punts repartits a Catalunya varen ser per a Petter Solberg (Subaru Impreza), que en va sumar dos, i per al company de Sainz, Colin McRae (Ford Focus), que va córrer minvat a causa d'un accident ocorregut quinze dies enrere a Còrsega. El noruec de Subaru va tirar fort en les darreres especials, però no va poder atrapar Gronholm, mentre que McRae, a més d'un minut de Solberg, només es va preocupar al final de no ser atrapat per Harri Rovanpera (Peugeot 206). Peugeot es troba al capdavant en el Campionat de constructors gràcies als grans resultats obtinguts avui i al Ral·li de Còrsega. Ara suma 52 punts, mentre que Ford n'atresora 25 i Subaru, 20.


La Fundació Cidaris, gestora del Museu Paleontològic d’Elx, ha incorporat codis QR amb l’objectiu d’ampliar i millorar la informació de les seues diferents col·leccions. La sala de malacologia, més coneguda com la sala de petxines actuals, ha sigut la primera a disposar d’aquest sistema, complementant així als panells existents. En ells s’explica de manera senzilla el grup dels mol·luscs, destacant aspectes curiosos. A més, no tots els exemplars exposats disposen dels nom científics, que ara sí seran possibles gràcies a la implementació d’aquesta tecnologia.\nAmb aquests codis QR, el visitant més curiós o professional podrà accedir al nom científic de totes les petxines, podent d’aquesta manera ampliar els seus coneixements sobre les peces exposades. Amb un pas tan senzill com escanejar el codi, tindran accés a un panell que arreplega tota la informació, que també estarà disponible en la pàgina web del museu il·licità.\nA més, en la sala del MUPE s’ha col·locat una nova vitrina accessible on es pot tocar un gasteròpode de gran grandària, que està acompanyat de text en braille accessible per a persones amb ceguesa.\nD’aquesta manera, el Museu Paleontològic d’Elx aposta per projectes de continuïtat organitzant aquest tipus d’iniciatives, que s’han engegat després del Dia Internacional dels Museus. Una celebració, que amb el lema ‘Museus hiperconectats’, ha congregat a prop d’1.000 persones.


[FOTOS] L'incendi de Corbera d'Ebre ja porta 15 hectàrees cremades - Imagina Ràdio\n[FOTOS] L’incendi de Corbera d’Ebre ja porta 15 hectàrees cremades\nEl foc afecta unes 15 hectàrees de terreny majoritàriament forestal\nUn incendi que concedeix amb l’onada de calor que afecta tot el territori, que està deixant valors superiors als 40 graus arreu de les Terres de l’Ebre i Catalunya. En aquest sentit, els Agents Rurals ja fa setmanes que advertien que el nord de la Terra Alta i de la Ribera d’Ebre, són les zones amb un risc d’incendi més alt de les comarques ebrenques.\nSegons han informat els Agents Rurals, hi hauria unes 15 hectàrees afectades, majoritàriament forestals. Paral·lelament, a les 12.44 hores, s’ha iniciat un altre foc, en aquest cas a la Morera de Montsant (Priorat), a prop d’Escaladei. Segons han informat els Bombers la situació no representa cap amenaça i hi queden cinc dotacions terrestres.\nAra mateix pic.twitter.com/GwdthKWw7j\n— Josep (@vergeauto) June 15, 2022\nCorbera d’ebre, amb esta calor, ara aixo com s’apaga? pic.twitter.com/UAvgplmCyk\n— J.alfonso (@Jalfons5) June 15, 2022\nSeguint l’evolució dels incendis forestals a Artesa de Segre i Corbera d’Ebre, dos focs preocupants i simultanis. Gràcies als centenars de servidors públics i voluntaris que participen en les tasques d’extinció.\nA #IFCorbera el flanc dret i el cap de l’incendi avancen. S’estan desplegant estratègies per ancorar les flames i evitar que s’acostin a la carretera TV-7331. El foc està actiu i #Bomberscat hi treballem amb 29 dotacions 4 de les quals aèries #MAER\nArticle anteriorDeclarat un incendi a Corbera d’Ebre que crema sense control\nArticle següentL’incendi de Corbera d’Ebre ja afecta unes 50 hectàrees i un parc eòlic


Vols barats de Madrid a Bogotà des de 513 € a Iberia\nSituada a la Sabana de Bogotà, sobre l'altiplà cundiboyacense, la capital de Colòmbia es troba a ni més ni menys que a uns 2.630 metres sobre el nivell del mar. El seu clima és temperat, amb una temperatura mitjana de…\nVols barats Colòmbia Bogotà Madrid-Bogotà\nMostra vols Bogotà-Madrid\nVols barats de Madrid a Bogotà (BOG) des de 513 € de Madrid a Bogotà Madrid-Bogotà, Colòmbia\nVols barats Madrid - Bogotà\nSelecciona la data de sortida: Madrid - Bogotà\nSelecciona la data de sortida: Bogotà - Madrid\nVol de Madrid a Bogotà\n25/01/2022 311 € 25/01/2022_311\n26/01/2022 336 € 26/01/2022_336\n27/01/2022 291 € 27/01/2022_291\n28/01/2022 311 € 28/01/2022_311\n29/01/2022 311 € 29/01/2022_311\n30/01/2022 311 € 30/01/2022_311\n31/01/2022 311 € 31/01/2022_311\n01/02/2022 295 € 01/02/2022_295\n02/02/2022 295 € 02/02/2022_295\n03/02/2022 279 € 03/02/2022_279\n04/02/2022 280 € 04/02/2022_280\n05/02/2022 286 € 05/02/2022_286\n06/02/2022 274 € 06/02/2022_274\n07/02/2022 282 € 07/02/2022_282\n08/02/2022 274 € 08/02/2022_274\n09/02/2022 286 € 09/02/2022_286\n10/02/2022 286 € 10/02/2022_286\n11/02/2022 282 € 11/02/2022_282\n12/02/2022 287 € 12/02/2022_287\n13/02/2022 282 € 13/02/2022_282\n14/02/2022 274 € 14/02/2022_274\n15/02/2022 274 € 15/02/2022_274\n16/02/2022 286 € 16/02/2022_286\n17/02/2022 286 € 17/02/2022_286\n18/02/2022 281 € 18/02/2022_281\n19/02/2022 287 € 19/02/2022_287\n20/02/2022 287 € 20/02/2022_287\n21/02/2022 274 € 21/02/2022_274\n22/02/2022 287 € 22/02/2022_287\n23/02/2022 282 € 23/02/2022_282\n24/02/2022 287 € 24/02/2022_287\n25/02/2022 274 € 25/02/2022_274\n26/02/2022 269 € 26/02/2022_269\n27/02/2022 274 € 27/02/2022_274\n28/02/2022 274 € 28/02/2022_274\n01/03/2022 274 € 01/03/2022_274\n02/03/2022 286 € 02/03/2022_286\n03/03/2022 281 € 03/03/2022_281\n04/03/2022 281 € 04/03/2022_281\n05/03/2022 282 € 05/03/2022_282\n06/03/2022 264 € 06/03/2022_264\n07/03/2022 269 € 07/03/2022_269\n08/03/2022 264 € 08/03/2022_264\n09/03/2022 264 € 09/03/2022_264\n10/03/2022 264 € 10/03/2022_264\n11/03/2022 257 € 11/03/2022_257\n12/03/2022 264 € 12/03/2022_264\n13/03/2022 257 € 13/03/2022_257\n14/03/2022 257 € 14/03/2022_257\n15/03/2022 256 € 15/03/2022_256\n16/03/2022 256 € 16/03/2022_256\n17/03/2022 256 € 17/03/2022_256\n18/03/2022 256 € 18/03/2022_256\n19/03/2022 256 € 19/03/2022_256\n20/03/2022 256 € 20/03/2022_256\n21/03/2022 256 € 21/03/2022_256\n22/03/2022 256 € 22/03/2022_256\n23/03/2022 256 € 23/03/2022_256\n24/03/2022 256 € 24/03/2022_256\n25/03/2022 256 € 25/03/2022_256\n26/03/2022 256 € 26/03/2022_256\n27/03/2022 256 € 27/03/2022_256\n28/03/2022 256 € 28/03/2022_256\n29/03/2022 256 € 29/03/2022_256\n30/03/2022 256 € 30/03/2022_256\n31/03/2022 256 € 31/03/2022_256\n01/04/2022 256 € 01/04/2022_256\n02/04/2022 256 € 02/04/2022_256\n03/04/2022 256 € 03/04/2022_256\n04/04/2022 256 € 04/04/2022_256\n05/04/2022 256 € 05/04/2022_256\n06/04/2022 257 € 06/04/2022_257\n07/04/2022 287 € 07/04/2022_287\n08/04/2022 287 € 08/04/2022_287\n09/04/2022 287 € 09/04/2022_287\n10/04/2022 287 € 10/04/2022_287\n11/04/2022 257 € 11/04/2022_257\n12/04/2022 257 € 12/04/2022_257\n13/04/2022 257 € 13/04/2022_257\n14/04/2022 257 € 14/04/2022_257\n15/04/2022 264 € 15/04/2022_264\n16/04/2022 287 € 16/04/2022_287\n17/04/2022 297 € 17/04/2022_297\n18/04/2022 287 € 18/04/2022_287\n19/04/2022 269 € 19/04/2022_269\n20/04/2022 264 € 20/04/2022_264\n21/04/2022 256 € 21/04/2022_256\n22/04/2022 256 € 22/04/2022_256\n23/04/2022 269 € 23/04/2022_269\n24/04/2022 256 € 24/04/2022_256\n25/04/2022 256 € 25/04/2022_256\n26/04/2022 256 € 26/04/2022_256\n27/04/2022 256 € 27/04/2022_256\n28/04/2022 257 € 28/04/2022_257\n29/04/2022 257 € 29/04/2022_257\n30/04/2022 257 € 30/04/2022_257\n01/05/2022 257 € 01/05/2022_257\n02/05/2022 257 € 02/05/2022_257\n03/05/2022 257 € 03/05/2022_257\n04/05/2022 257 € 04/05/2022_257\n05/05/2022 257 € 05/05/2022_257\n06/05/2022 257 € 06/05/2022_257\n07/05/2022 257 € 07/05/2022_257\n08/05/2022 257 € 08/05/2022_257\n09/05/2022 257 € 09/05/2022_257\n10/05/2022 257 € 10/05/2022_257\n11/05/2022 257 € 11/05/2022_257\n12/05/2022 257 € 12/05/2022_257\n13/05/2022 257 € 13/05/2022_257\n14/05/2022 257 € 14/05/2022_257\n15/05/2022 257 € 15/05/2022_257\n16/05/2022 257 € 16/05/2022_257\n17/05/2022 257 € 17/05/2022_257\n18/05/2022 257 € 18/05/2022_257\n19/05/2022 257 € 19/05/2022_257\n20/05/2022 257 € 20/05/2022_257\n21/05/2022 257 € 21/05/2022_257\n22/05/2022 257 € 22/05/2022_257\n23/05/2022 257 € 23/05/2022_257\n24/05/2022 260 € 24/05/2022_260\n25/05/2022 260 € 25/05/2022_260\n26/05/2022 260 € 26/05/2022_260\n27/05/2022 260 € 27/05/2022_260\n28/05/2022 260 € 28/05/2022_260\n29/05/2022 260 € 29/05/2022_260\n30/05/2022 260 € 30/05/2022_260\n31/05/2022 260 € 31/05/2022_260\nSituada a la Sabana de Bogotà, sobre l'altiplà cundiboyacense, la capital de Colòmbia es troba a ni més ni menys que a uns 2.630 metres sobre el nivell del mar. El seu clima és temperat, amb una temperatura mitjana de 15 º C, i la seva gran altitud fa que durant gairebé dues terceres parts de l'any els dies siguin ennigulats. La boira desdibuixa les fronteres entre present i passat, conferint-li un toc melancòlic a aquesta ciutat que podràs descobrir si agafes un dels nostres vols barats a Bogotà.\nEl seu passat colonial es pot apreciar al seu centre històric, en llocs com la Plaça de Bolívar (on es troba la Catedral Primada), al barri de la Candelaria (el més tradicional de la ciutat, amb carrers empedrats i cases baixes de colors cridaners), o el Santuari de Montserrate, centre de peregrinació religiosa situat al cim del turó de Monserrate i que constitueix un dels grans atractius naturals i religiosos del lloc.\nConeguda com l 'Atenes sud-americana' a causa de la seva àmplia oferta cultural, Bogotà presumeix d'un gran nombre de museus, teatres i biblioteques. Aquestes últimes tenen una especial importància a la ciutat que, en 2007, va ser declarada Capital Mundial del Llibre per la UNESCO en reconeixement a la seva activitat de promoció i incentiu de la lectura. Pel que fa al museus, d'entre tots els que Bogotà ofereix, n'hi ha dos que destaquen sobre els altres: el Museu de l'Or del Banc de la República, que acull la coŀlecció d'orfebreria pre-hispànica més gran del món, i el Museu Botero, dedicat al cèlebre artista colombià especialista en retratar dones grosses. Vine a conèixer-la i comprovaràs que, com les dones de Botero, Bogotà és una ciutat 'de pes'.\nSi voles a Bogotà has de saber que hi ha una diferència horària respecte a Espanya de -6 hores. El seu clima durant l'estiu és suau i ennuvolat alhora, mentre que a l'hivern és fresc, plujós i principalment ennuvolat. La temperatura anual normalment oscil·la entre els 7 °C i els 19 °C i en comptades ocasions baixa dels 3 °C o s'enfila per damunt dels 21 °C.\nEls vols d'Iberia amb destinació a Bogotà aterren a l'aeroport de El Dorado, que es troba a uns 12 km a l'oest del Centre Internacional de Bogotà, a la localitat de Fontibón. L'extensió de l'aeroport és d'uns 6,9 km quadrats.\nEs tracta del primer aeroport d'Amèrica Llatina en volum de càrrega i el tercer més important en volum de passatgers, després de l'Aeroport Internacional de Ciudad de México i l'Aeroport Internacional de São Paulo-Guarulhos. El Dorado està ubicat en un indret privilegiat i estratègic, ja que està situat al bell mig del continent americà, la qual cosa facilita la comunicació amb la resta de continents.\nHi ha diverses opcions per desplaçar-se de l'aeroport al centre de Bogotá. El Transmilenio és el sistema d'autobús urbà de Bogotà i un dels millors mitjans per anar de l'aeroport al centre de Bogotà.\nCom és habitual, el mitjà més ràpid i còmode per desplaçar-se de l'aeroport al centre de Bogotà (només superat pel transfer directe a l'hotel) és el taxi.\nPerò el taxi té mala fama a Bogotá (i a bona part de Colòmbia). Precisament per aquest motiu (vetllar per la seguretat i la comoditat dels viatgers), les autoritats de l'aeroport internacional El Dorado van optar per treballar amb una única companyia de taxis registrats: Taxi Imperial S.A.S.\nSi viatges a Bogotá podràs assaborir la deliciosa dieta colombiana basada en tubercles, especialment la iuca i la patata, acompanyats de carn o peix. El consum de panís i arròs està molt estès, així com el del blat per elaborar la farina. Els llegums més consumits són la llentia i la veça. El plàtan també té un gran protagonisme a la dieta colombiana.\nLa moneda oficial de Colòmbia és el peso.\nMadrid - Bogotà\nDel 20 de/d' Març al 19 de/d' Maig\nVols barats Madrid-Pereira\nConsulta l’oferta de vols de Madrid a Bogotà i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Madrid a Bogotà.\nEls preus mostrats corresponen a cerques de vols a de Madrid a Bogotà fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Sedaví organitza la primera edició de la Ruta de la Tapa\nL’Associació Gastronòmica ‘Bon Profit’ en col·laboració amb l’Ajuntament de Sedaví, ha organitzat la 1ª Edició de la Ruta de la Tapa, que tindrà lloc el divendres 6 de novembre de 19 a 21 h., el dissabte 7 de 12 a 14 i de 19 a 21 h., i el diumenge 8 de 12 a 14 h.\nEn la iniciativa col·laboren els restaurants Ana i Rafa, Andalucia, Caoba, La Chabela, El Molino, El Pin, El Puente, La Buena Vida, La Font, L’Olleta, Pa’Comérselo i Sedavinum, al preu de 2,50 € tapa + beguda.\nLes persones que prenguen part en la ruta trobaran uns díptics en els restaurants col·laboradors i reunint cinc segells, i lliurant el fullet en qualsevol d’ells participaran en el sorteig d’un menjar o sopar per a dues persones. Aquest sorteig se celebrarà el 13 de novembre a les 14.45 h. en el Saló de Plens de l’Ajuntament de Sedaví.\nEtiquetas: Ayuntamiento de Sedaví Bon profit Ruta de la tapa Sedaví\nJornades d’intercanvi cultural de les escoles d’adults de Beniparrell i Sedaví\nExposición de artistas locales en Sedaví\nLa ‘ma innocent’ d’una fallera de 97 anys tria la Fallera Major de Sedaví


abril 2017 – Página 4 – LA VEU D'ONDARA\nI PREMI DE COMPOSICIÓ PER A DOLÇAINA I PIANO “FESTACARRER D’ONDARA”\nPublicado el 07/04/2017 18/04/2017\nL’Ajuntament d’Ondara, Festacarrer i d’Ondara Colla de Dolçaines i Tabals, amb motiu del 20è aniversari de l’Escola de dolçaina d’Ondara, convoquen el I Premi de Composició per a Dolçaina i Piano, amb la finalitat de fomentar la cultura en el municipi, ampliar el patrimoni musical, difondre la nostra música més representativa i augmentar el repertori per a aquest tipus de formació.\nLes composicions podran enviar-se fins al dia 31 de juliol de 2017 a l’Ajuntament d’Ondara, Departament de Cultura.\nLa convocatòria es regularà per les següents bases:\nEL CEIP SANCHIS GUARNER D’ONDARA TINDRÀ JORNADA INTENSIVA EL PRÒXIM CURS\nUn 63% de les famílies vota a favor de la jornada contínua, que s’implantarà el proper curs al Sanchis Gaurner i a les Marjals\nOndara, 05.04.17. Les famílies del CEIP Sanchis Guarner d’Ondara van votar ahir majoritàriament a favor de la jornada contínua per al pròxim curs escolar. El vot favorable va ser del 63 % dels pares i mares. El cens de progenitors cridats a votar era de 868 persones. La participació a Ondara va arribar al 76 %. Segons ha indicat la Regidora d’Educació, Mar Chesa, la proposta de jornada contínua per a l’alumnat del CEIP Sanchis Guarner, presentada pel Consell Escolar i els mestres, ha estat ara reafirmada pels pares i mares dels alumnes d’Ondara.\nA partir del pròxim curs 2017-2018, els alumnes del Col·legi d’Infantil Marjals i del Col·legi de Primària Sanchis Guarner tindran una jornada intensiva, sent l’horari lectiu de 9 a 14 hores. De 14 a 15:30 hores serà el menjador, i de 15:30 a 17 hores s’oferiran activitats gratuïtes i voluntàries per a aquells alumnes que es queden fins a les 17 hores en el centre escolar, atès que el centre romandrà obert fins a les 17 hores.\nSegons ha confirmat Mar Chesa, des de la Regidoria d’Educació de l’Ajuntament d’Ondara s’oferiran dues vesprades d’activitats gratuïtes i voluntàries (de 15:30 a 17 hores), tant al Sanchis Guarner com a les Marjals; concretament amb les activitats d’educació viària i multiesport. Les altres tres vesprades de la setmana s’efectuaran activitats proposades per l’AMPA; activitats organitzades per l’Escola de Música d’Ondara, i activitats proposades pels mestres del col·legi.\nLa proposta cultural, lúdica, comercial i gastronòmica es consolida en la seua segona edició, en la que tornarà a dinamitzar l’activitat en el Barri del Crist\n03.04.17. El cap de setmana de Sant Vicent, el dissabte 22 i diumenge 23 d’abril, el Barri del Crist d’Ondara, serà l’escenari de la II Fira de la Paraula & la Bona Taula, organitzada per les Regidories de Promoció Econòmica i de Cultura de l’Ajuntament d’Ondara, amb la col·laboració de la Macma i d’ACO (Associació de Comerciants i Empresaris d’Ondara). La proposta inclou diferents iniciatives: gastronomia amb les foodtrucks, la Fira del Llibre, el Mercat d’Artesania, la Fira de Comerç Local, així com animació, concerts i el Poblat de la Igualtat. La fira de la Paraula & la Bona Taula ha sigut presentada aquest matí pel Regidor de Promoció Econòmica, José Ramiro; la Regidora de Cultura i d’Igualtat, Raquel Mengual, i el gerent de la Macma, Jovi Lozano.\nEl Regidor de Promoció Econòmica, José Ramiro, ha indicat que aquesta proposta dinamitzadora de l’activitat en el Barri del Crist combinarà cultura, música, gastronomia, animació i comerç local mitjançant una iniciativa que prendrà com a emplaçament la Plaça 9 d’Octubre i carrers adjacents (José Iturbi, Menéndez Pidal, Doctor Albalat i Constitució), creant un circuit circular per al major gaudi de la fira per part del públic, i el Poblat de la Igualtat en el Parc de l’Era. José Ramiro ha destacat que serà un cap de setmana molt atractiu per als visitants, tant per a la gent d’Ondara com de la resta de la comarca, i ha aprofitat per a convidar a tota la ciutadania a gaudir d’aquest cap de setmana.\nLes “foodtrucks” oferiran diverses i variades propostes gastronòmiques de qualitat en el carrer (està confirmada la presència d’una desena de foodtrucks). L’obertura es produirà ambdós dies a les 11 hores. D’altra banda, el Mercat d’Artesania estarà ambientat en la primavera. I la reivindicació del producte local es veurà reflectit en la Fira de Comerç Local, que comptarà amb la presència dels estands d’ACO, que exposaran les seues diferents ofertes comercials (amb la presència de Gala’s, Carnisseria Picó, Vinalia Vinoteca, Ca Paquitina, Passicos la Merceria, Màxima Bikes i Calçats Dora).\nLa Fira del Llibre, organitzada amb la col·laboració de la Macma, comptarà amb l’exposició d’estands; presentacions literàries de tots els gèneres; recital de poesia, i amb la participació d’escriptores i escriptors de la Marina i del País Valencià que signaran exemplars. Segons ha concretat el gerent de la Macma, Jovi Lozano, s’oferirà un aparador d’autors i editors emergents, amb la participació d’editorials com “Dilatando mentes” (editorial d’Ondara dedicada al gènere de ciència-ficció) o Edicions del Sud; així com d’altres editorials i distribuïdors minoritaris. A més a més, es realitzaran presentacions literàries de diferents gèneres; Josep Orihuel (poesia); Vicent Sanhermelando (narrativa juvenil); Paco Sánchez (assaig), o el Calendari dels Brillants, editat per la Macma.\nLa programació literària comença el dissabte 22 d’abril al matí i inclourà a partir de les 11 hores les presentacions del Calendari del Brillants; de Paco Sanchez: «La socialdemocracia ha muerto. ¿Qué hacemos con el neoliberalismo?»»; de Vicent Sanhermelando, Premi Enric Valor de Narrativa Juvenil 2016: «Pell de Seda»; de l’Editorial Dilatando Mentes, i de l’Editorial Edicions del Sud (Manel Arcos). El diumenge, com ha detallat Jovi Lozano, serà un dia dedicat a la poesia amb propostes com el Recital de poesia infantil «Gallinetes de dol» d’Edicions del sud a les 11 hores i presentació del recital de poesia de Josep Orihuel «Cels de sal”. A més, gastronomia i literatura s’uniran el diumenge amb la presentació del llibre de receptes tradicionals de Juan Salvador Gayà «Cocina con historia. Recuerdos de mi infancia».\nEn la II Fira de la Paraula i de la Bona Taula hi haurà animació musical i propostes per a tots els públics, segons ha detallat la Regidora de Cultura, Raquel Mengual. En l’apartat musical destaca, el dissabte 22 d’abril a la vesprada, l’actuació del cantautor valencià Andreu Valor (en el seu 10è aniversari de trajectòria professional) i del cantautor de Mallorca, Guillem Soldevila, a les 19:30 hores, i posteriorment, actuarà sobre les 21:15 hores el grup de pop-folk en valencià Deliri. El diumenge 23 d’abril a les 18 hores l’ETC (Escola de Teatre Comarcal de la Marina Alta) representarà “Jocs de Paraula”; una actuació que suposa l’estrena d’aquesta obra basada en la tradició oral per part de l’ETC. A continuació, sobre les 19 hores, hi haurà música i ball a l’aire lliure amb The Swing Machine i Lindy Hop Marina Alta. La fira inclourà música de dolçaina i tabalet, amb animacions de carrer durant tot el dia, xanques, malabars, etc.\nQuant al Poblat de la Igualtat, comptarà amb varietat d’activitats coeducatives per a tota la família, dirigides a difondre la igualtat de gènere entre la ciutadania, especialment entre els xiquets i xiquetes. El Poblat de la Igualtat, segons ha explicat la Regidora d’Igualtat, Raquel Mengual, s’ubicarà al Parc de l’Era en horari d’11 a 14 i de 17 a 21 hores, el dissabte 22 i diumenge 23 d’abril. Així, gimcanes, conta contes, funcions de teatre, carpa de les professions, i jocs cooperatius permetran treballar amb els més menuts els rols i estereotips de gènere, perquè aprenguen a relacionar-se de manera igualitària.\nOndara, 03.04.17. Dimecres passat 29 de març va tindre lloc, amb una alta assistència, la primera de les xerrades emmarcades en el cicle “Cafès Emprenedors”; un cicle de xerrades informals a càrrec d’empresaris de la localitat, en les que aborden la seua trajectòria i visió del comerç i de l’empresariat local. El cicle Cafès Emprenedors s’engloba dins del programa d’impuls local per a la creació d’empreses “Ondara Activa”, de la Regidoria de Promoció Econòmica de l’Ajuntament d’Ondara.\nLa primera de les sessions de “Cafès Emprenedors” va tindre lloc a càrrec de Xavi Pons (Tasta’m), al Restaurant Tasta’m d’Ondara, i va comptar amb l’assistència d’una trentena d’emprenedors, empresaris i comerciants d’Ondara. Xavi Pons va explicar la seua trajectòria com emprenedor en la localitat, i com a premisses a destacar, va parlar del tracte al client, la innovació diària i el personal. La xerrada va comptar com a moderador amb l’expert en màrqueting i coordinador d’Ondara Activa, Pedro Reig, així com amb la presència del Regidor de Promoció Econòmica, José Ramiro, i la tècnica ADL d’Ondara, Ana Cotaina.\nDesprés de l’èxit d’assistència d’aquesta primera xarrada, la segona anirà a càrrec de Servicolor (Pedro Luís i Marga Pérez), i s’efectuarà el dijous 27 d’abril de 15:30 a 17 hores a l’Hotel Ramis (Ondara). Les persones interessades a assistir poden obtindre més informació i inscriure’s a l’oficina d’ADL-AFIC d’Ondara, en el telèfon 965766250, o per correu en adl@ondara.org. Les places són limitades. La tercera xerrada, a càrrec de Màxima Bikes i Monverd, per Juanjo Mahiques i Javi Moncho, se celebrarà al Bar Valero el dijous 25 de maig.